Poziv na podnošenje prijava štete od prirodne nepogode - SUŠE
Temeljem Odluke župana Međimurske županije, KLASA: 320-06/26-02/9, URBROJ: 2109-01-26-1 od 17. 9. 2026. godine o proglašenju prirodne nepogode suše na području Općine Sveta Marija, zbog suše i natprosječno visokih temperatura u drugoj polovini lipnja i tijekom srpnja i kolovoza 2026. godine, uslijed čega je došlo do značajnog gubitka uroda poljoprivrednih kultura posebice povrtlarskih kultura, ratarskih kultura kasnog roda, krmnog bilja i voćarskih kultura, objavljuje se poziv za prijavu štete od navedene prirodne nepogode za stradale kulture na području Općine Sveta Marija.  

Šteta se prijavljuje putem e-mail adresa opcina@svetamarija.hr ili referent2@svetamarija.hr   ili osobnom dostavom u prostorije Općine Sveta Marija uz obvezno:

1. Ispunjen obrazac prijave štete s izjavom da prijavljene kulture nisu osigurane kod osiguravajućeg društva, 
2. Kopiju osobne iskaznice,
3. Kopiju Jedinstvenog zahtjeva za potporu za 2026. godinu (Arkod upisnik - najnoviji).



Rok za dostavu prijave je 24. 9. 2026. godine (četvrtak). 

Prijave dostavljene nakon isteka roka za dostavu prijave i nepotpune prijave odbacit će se i neće se obrađivati.



Povjerenstvo za procjenu šteta od prirodnih nepogoda
Općine Sveta Marija

